Mill a h-Uile Rud

'S e còmhlan-ciùil punc à Seattle, ann an Aimearaga, a th' ann am Mill a h-Uile Rud a chaidh air bhog ann an 2003. Tha triùir anns a’ chòmhlan; Tim Armstrong (guth agus giotàr), Sgrios (guth agus giotàr beus) agus Sìne (na drumaichean). Rugadh màthair Shìne ann am Beinn na Faoghla ach bha Sìne fhèin air a togail eadar a' Ghalltachd agus na Stàitean Aonaichte. Thòisich Sìne agus Tim ag ionnsachadh na Gàidhlig nuair a bha iad a’ fuireach ann an Dùn Èideann agus às dèidh dhaibh tachairt ri puncairean Gàidhlig eile mar Ruairidh à Oi Polloi.  
Òrain
Tha na h-òrain aca mu dheidhinn feise mar as trice, gu math coltach, ann an dòigh, ris a’ bhàrdachd aig Alasdair Mac Mhaighstir Alasdair, Iain Lom agus a leithid.  Dh'fhoillsich iad CD, Ceàrr, ann an 2004 agus tha òrain aca air dà chlàr cruinneachaidh le Oi Polloi, Nad Aislingean agus Atomgevitter. Tha na òrain aca air fad 'sa Ghàidhlig.

Tha iad dubh an aghaidh mòran dhen phunc “Cheilteach” a tha, nam beachd-san, a’ reic droch ìomhaigh dhe na Gàidheil mar mhisgearan gòrach.  Cuideachd tha iad gu math làidir mu dheidhinn cleachdadh na Gàidhlig, chan ann anns na h-òrain a-mhàin, ach cuideachd air na CDan, air an làrach-lìn aca, air an àrd ùrlair agus am measg à chèile gu làitheil.

Le Ceàrr, rinn iad a' chiad CD a-riamh a bha uile de dh'òrain ùra Gàidhlig.  (B' e Play Gaelic aig Runrig a' chiad CD ròc ann an Gàidhlig, ach bha grunn òran tradaiseanta am measg nan òran ùra, agus b' e an clàr vinyl, Carson?, aig Oi Polloi a' chiad clàr punc uile gu lèir ann an Gàidhlig.  B' e Ar Ceòl, Ar Cànan, Ar-A-Mach aig Oi Polloi a' chiad CD a bha uile de dh'òrain ùra Gàidhlig agus e cuideachd de dh'fhaide LP.)  Cuideachd, rinn iad a' chiad làrach-lìn còmhlain a-riamh a bha ann an Gàidhlig a-mhàin.
Turasan
Chaidh iad air turasan air feadh nan Stàitean Aonaichte agus cuideachd ann an Alba agus anns an Roinn Eòrpa.  Chluich iad ann an Steòrnabhagh, Dùn Èideann agus Glaschu.  Chluich iad cuirm-chiùil bheò air Rapal air BBC Radio nan Gàidheal agus bha prògram mu an deidhinn air a sgaoileadh anns an t-sreath, Ealtainn. 

Clàran

2004: Ceàrr (Clàran Droch-Shùil)
2005: Ceòl Gàidhlig mar Sgian nad Amhaich ("Steòrnabhagh"; aon òran air clàr-cruinneachaidh)
2006: Gàidhlig na Lasair ("Steòrnabhagh, Òran Sabaid Sabhal Mòr Ostaig agus Crath do Thòn"; trì òrain air CD-cruinneachaidh)

Cuirmean

 Cuin  Club  Càite  Cò leis 06-12-2003  The Firebreathing Kangaroo  Seattle  Wolves in the Throne Room 26-12-3004  Massonic Hall  Port Townsend  Boxcutter Hobo 20-02-2004  Dirty Feet  Seattle  ?  21-02-2004  The Love Pit  Portland  Chased and Smashed 22-02-2004  Liberty Hall  Portland  Skeleton Coast, Tex Fritter 23-02-2004  House of Terror  Oakland  This Is My Fist!,Wendy-O-Matik, Deathbyexess 24-02-2004  The Compound  Santa Cruz  The Sourmash Hug Band 27-02-2004  The Hole in the Wall  San Francisco  gun chòmhlan-taic  28-02-2004 LA Arts and Action  Los Angeles  Coccion (Mexico), Sin Remèdio 03-03-2004  Star Shoes  Hollywood  ? 20-05-2004  Voyeur  Olympia  The Sourmash Hug Band 22-05-2004  Boiler Room  Port Townsend  The Sourmash Hug Band 25-05-2004  2nd Ave. Pizza  Seattle  FIYA, The Sourmash Hug Band 11-07-2004  The Firebreathing Kangaroo  Seattle  Pharmacy, Cabaret Con Carne, Pipsqueak, Government Issue Orchestra, Ghostmice 13-07-2004  Flamingo Flat  Seattle  Her Toxic Map, Shoplifting, The Umbrellas 23-07-2004  The High Street House  Bellingham  Gorest 27-07-2004  Villa Kulla  Seattle  The Sacred Truths 01-08-2004  The Fire-breathing Kangaroo  Seattle  Rotten Living, Snuggle, John Denver's Airplane 21-08-2004  The Uptown Festival  Port Townsend  ? 17-03-2005  An Talla Mòr  An t-Eilean Sgitheanach  gun chòmhlan-taic 18-03-2005  Mercat Bar  Dùn Èideann  Bikini Radio, Atomgevitter 22-03-2005  Rapal  Steòrnabhagh  gun chòmhlan-taic 22-03-2005  Golf Club  Steòrnabhagh  Dry Eyballs, Dragging the Lake 01-04-2005  Eurodusnie  Leiden  Iedereen Zóôò Jotje, Urban Blight, Spam, Oi Polloi 01-04-2005  Africa  Amsterdam  Oi Polloi, Holland Beton Groep, Harakiri Maxima, Jmonfoux 02-04-2005  De Storing  Utrecht  Oi Polloi 02-04-2005  Autonomes Zentrum Bahndamm  Wermelskirchen  Oi Polloi, Estrella Negra 03-04-2005  Juicy Bar  Düsseldorf  Oi Polloi, Estrella Negra 04-04-2005  Tabulos  Neubrandenburg   Oi Polloi 05-04-2005  Wagenburg  Wrocław  Oi Polloi 06-04-2005  Kombi  Nunchritz  Oi Polloi 07-04-2005  Hafenklang  Hamburg  Oi Polloi 08-04-2005  Autonomes Jugend Zentrum  Leverkusen  Oi Polloi 09-04-2005  Squattus Dei   Leuven  Oi Polloi, Comatose 11-04-2005  13th Note  Glaschu  Atomgevitter 19-06-2005  The Fire-breathing Kangaroo  Seattle  Snuggle, Drunken Boat 10-07-2005 Legion Hall  Port Townsend  Latterman, Karate for Kids 05-08-2005  Puget House  Olympia  Black Night Songbook

Ceanglaichean a-muigh

aiste air punc Gàidhlig anns The Scotsman 
aiste air Mill a h-Uile Rud anns The Scotsman 
2mh aiste air Mill a h-Uile Rud anns The Scotsman 
3mh aiste air Mill a h-Uile Rud anns The Scotsman 
4mh aiste air Mill a h-Uile Rud anns The Scotsman 

Roinn-seòrsa:Luchd-ciùil
Roinn-seòrsa:Ceòladairean le Gàidhlig
Roinn-seòrsa:Còmhlanan-ciùil